[b:30e241d78c]SalPa MuSan vieraaksi Poriin[/b:30e241d78c]

Kahdesta pelikiellosta kärsivä SalPa matkustaa sunnuntaina MuSan vieraaksi Poriin. Poissa joukkueen riveistä ovat suunsoitosta suoran punaisen kortin saanut Jan Lomski sekä varoitustilinsä viime ottelussa täyteen saanut Atte Nurminen. Molempien poissaolo ei voi olla vaikuttamatta SalPan peliin koska niin Atte puolustuksessa kuin Jan hyökkäyksessä ovat onnistuneet kuluvalla kaudella hyvin ja Lomski sai jopa hienosti maaliputken auki. Vielä kun muistetaan että MuSasta ei SalPa voittoa ole hakenut vuosikausiin (ellei jopa kymmeniin) niin kuumat paikat ovat taas edessä. Viime kaudellahan vastaava vierasottelu päättyi MuSan 2-1 voittoon Vesa Vainion viimeistellessä pilkulta SalPan ainoan maalin. Tammisaarelaisille kärsityn kotitappion sisuunnuttamina täyttä pistepottia on lähdettävä hakemaan, sillä jo viime vuonna junan lailla jyrännyt TPV on jatkanut samaa tahtia ja noussut länsilohkon kärkeen, eroa kolmantena olevaan SalPaan on kolme pistettä ja toisena olevaan Pallo-Iiroihin (joka muuten tulee Saloon reilun viikon päästä) kaksi pistettä. Viime kaudelta on hyvin muistissa kuinka ratkaisevia ne pisteet ovat… TPV:lle ei saisi antaa yhtään etumatkaa puhumattakaan raumalaiskaksikosta.

MuSa pelasi edellisellä kierroksella paikalliskamppailun kuumissa tunnelmissa PoPaa vastaan ja voittikin sen numeroin 1-2. Nyt onkin MuSalla vuorossa kauden ensimmäinen kotiottelu sillä joukkue on pelannut kenttäremontin vuoksi viisi ensimmäistä otteluaan vieraskentällä. Eikä joukkue huonosti ole pelannut: viidestä ottelusta kaksi voittoa ja kaksi tasapeliä (molemmat 0-0 tuloksia), vai yksi häviö (TPV:lle, yllätys). Joukkue on tehnyt yhdeksän maalia (yli kaksi kertaa enemmän kuin SalPa) ja tehokkain maalitykki on ollut Jarno Ruisniemi neljällä maalillaan. MuSa on siis kuudentena kaksi pistettä SalPan perässä ja voitolla jyrää myös ohi niin että soi. Paineet ovat siis SalPalla jälleen kerran. Häviö tästä ja TPV on karkumatkalla, koska joukkue kohtaa lauantaina heikon Maskun Palloseuran kotonaan ja yhtään pistettä on tuskin maskulaisille tarjolla tuosta ottelusta. Samoin Pallo-Iirot kohtaa PS-44:n ja siinäkin ottelussa on vahvaa kotivoiton makua. Jos ei sitten Haka halua auttaa farmiseuraansa pinteestä…

Länsilohkossa ei ole tapahtunut oikeastaan mitään muuta, kärkijoukkueet SalPaa lukuunottamatta saivat pisteitä viime kierroksella, PS-44 jatkaa edelleen rämpimistä ollen taulukon pohjalla ja ei MaPSinkaan tilanne niin herkullinen ole. Viisi ensimmäistä joukkuetta ovat viiden pisteen sisällä joten sijoitukset muuttuvat nopeastikin vielä tässä vaiheessa.

Perustietoja MuSa:sta:
· perustettu 1960 Porissa
· internet -osoite: http://www.baanapalvelut.net/musansalama/
· kohtaamiset SalPan kanssa: 8 2-4-2 18-6 
· edellinen kohtaaminen: SalPa – MuSa 3-0 (21.7.2002, maalit: Juha Lallukka, Juha Halonen, Jussi Pajuniemi)

Ottelu ei ole Veikkauksen kohteena.

Tulosveikkaus: tätä ottelua ei pysty ennustamaan.

Muut kierroksen ottelut:
7.6 TPV – MaPS, 8.6 FJK – KaaPo, EIF – FC Rauma, PIF – PoPa, Pallo-Iirot – PS-44