Tässä hieman vastauksia raijan kyselyihin. Toivottavasti tyydyttävät.
- Tulevan kauden sopimustilanne on kohtalaisen hyvällä tolalla. Viimevuotisten pelaajien kanssa on neuvoteltu ja myös uusia tulokkaita on kartoitettu ja heidän kanssaan käydään koko ajan neuvotteluja. Uudet pelaajat tulevat olemaan nuoria ja nälkäisiä, ei niinkään "turkulaisen muukalaislegioonan" edustajia.
- Konkarikolmikon kohdalla Kujanpää ja A. Nurminen ovat näillä näkymin lyömässä pelikenkiä naulaan, Halonen sen sijaan on vahvasti mukana ensi kauden suunnitelmissa.
- Känkänen täyttää varmasti Heinän saappaat. Pelasihan Känksy jo viime kaudella enemmän pelejä kuin Rovaniemelle lähtenyt Heinä.
- Talvo on toiveissa saada takaisin Saloon, mutta tällä hetkellä miehen tilanne on vielä auki.
- Vahvistuksia on tosiaan tarkoitus saada ja nimenomaan sellaisia, joilla olisi käyttöä useammaksi vuodeksi. "Rahastajien" aika on SalPassa ohi.
- Hiljaiselosta en tiedä, asioista ja sopimuksista tiedotetaan sitä mukaan kun on mustaa valkoisella. Spekulaatitoita saavat tehdä muut.