TPK:sta otetun kotivoiton jälkeen on vuorossa tärkeä vierasottelu Valkeakoskella PS-44:ä vastaan.  Ottelussa on sikäli panosta että jos TPV ja voittaa ja SalPa häviää, on nousukarsintapaikka menetetty.  Ja hyvältä ei näytä; vaikka kevätkierroksella PS-44 hävisikin SalPalle numeroin 2-0  Halosen ja Lallukan maaleilla on PS-44 pelannut nyt yhdeksän ottelua ilman häviötä (viisi voittoa ja neljä tasapeliä) ja on kovin uhkaaja TPV:lle.  SalPan vieraspelit ovat sujuneet takkuisesti, niistä on saaliina ainoastaan 11 pistettä.  PS-44 on kova kotijoukkue, ja on iskenyt eniten maaleja länsilohkossa vastustajan verkkoon, 50 kappaletta.  Noista maaleista on 16 tehnyt Harri Mikkola (kolme rangaistuspotkusta).  Kuuden viimeisen ottelun kuntopuntarin mukaan PS-44 on kerännyt 12 pistettä ja SalPa 11 joten aika tasaisesti mennään.

SalPassa maaliverkkoja on päässyt heiluttamaan tällä kaudella 13 eri pelaajaa, viimeisimpänä luotettava puolustaja Tuomas Talvo jonka edellisestä maalista ehti kulua liki kolme kokonaista kautta.  Maaleja Tuoppi on tehnyt SalPan paidassa kuusi kappaletta.  SalPan tehokkain maalintekijä on ollut Vainio yhdeksällä osumallaan joista seitsemän on tullut rangaistuspotkusta.  Pelitilannemaaleja on eniten latonut edelleen loukkaantuneena oleva Markus Dahlbom, viisi maalia. 

Puolustus on SalPalla toiminut luotettavasti lukuunottamatta toissa viikonlopun romahdusta Porissa.  Maaleja on vastustaja tehnyt SalPan verkkoon keskimäärin alle yhden ottelua kohden.  Erkka Heinä on pitänyt maalinsa puhtaana yhdeksässä ottelussa, kuudessa kotiottelussa ja kahdessa vierasottelussa.  Vielä pari nollapeliä ja puolet otteluista on oma pää pysynyt koskemattomana! 

Tuleva ottelu on järjestyksessään neljäs 14 vuoden aikana joukkueiden välillä ja SalPa on voittanut niistä jokaisen, maalit ovat SalPalle 9-1.  Nyt on kuitenkin paljon pahempi paikka edessä mutta mikä olisikaan mukavampaa kuin jatkaa PS-44:n tappiosarjaa SalPaa vastaan... nyt olisi SalPan paikka ylittää itsensä ja saada peli kulkemaan myös vieraskentällä samoin kun se kulkee kotikentällä.

19 kierroksen jälkeen ei oikeastaan mikään muuttunut sarjataulukossa.  Kärkijoukkueet pitivät pintansa ja SalPa käytännössä varmisti ainakin neljännen sijan taulukossa.  FC Bodalla on vielä mahdollisuutensa, toivottavasti hoitavat hommansa kunnolla niin ensi kaudellakin saanemme nauttia paikallispeleistä.  TPK on jo varma putoaja.

SalPan viimeiset ottelut tämän jälkeen ovat Pallo-Iirot Raumalla ja PIF kotona Salossa joka samalla päättää kauden.  PS-44 kohtaa SalPan jälkeen KaIK:n vieraissa ja MuSan kotonaan.

[code:1:90f2abac59]
TPV      19 40
-------------- 
PS-44    19 39 
FC Rauma 19 37 
SalPa    19 36 
PoPa     19 29 
P-Iirot  19 24 
PIF      19 23 
MuSa     19 22 
KaaPo    19 22 
KaIK     19 20
--------------
FC Boda  19 17 
TPK      19 10

4-1 V	2.div	1988
3-0 K	2.div	1988
2-0 K	2.div	2002

3 3 0 0 9-1

[/code:1:90f2abac59]

Muut kierroksen ottelut:

13.9 TPK- FC Boda
14.9 KaaPo - KaIK
14.9 FC Rauma - PoPa
15.9 PIF - P-Iirot
15.9 MuSa - TPV

Tulosveikkaus: 2-1 PS-44:lle.

Ottelu ei ole Veikkauksen pelilistoilla.