SalPa palaa nopeasti arkeen Juhannuksen jälkeen, kun vastaan asettuu maanantaina kotiottelussa Pallo-Iirot Raumalta.  Perjantaina onkin vastassa PIF Paraisilla joka samalla päättää sarjakauden ensimmäisen puoliskon ja päästää pelaaja pienelle lomalle ennen sarjan jatkumista heinäkuun puolen välin jälkeen.

Pallo-Iirot on aloittanut sarjan yllättävän tahmeasti, koossa Iiroilla on 12 pistettä yhdeksästä ottelusta ja sijoituksena on tällä hetkellä seitsemäs, mikä ei varmasti tyydytä raumalaisia.  Iirot ovat keränneet viimeisistä viidestä ottelusta ainoastaan kuusi pistettä (kaksi voittoa) ja alla on kaksi häviötä, 5.6 MuSalle ja 16.6 PIF kävi hakemassa pisteet Raumalta.  Iirojen tehokkaimmat pelaajat ovat olleet Jaakko Hovi (6 maalia), 
Samuli Luukkanen (4 maalia) ja Lauri Heino (3 maalia, joista 2 rangaistuspotkusta).

SalPa lähtee otteluun lievänä ennakkosuosikkina kolmen voiton putkesta.  Viime sunnuntain rasitukset on kärsitty ja toivottavasti sateet jäävät tällä kertaa vähemmälle.  Joukkue pääsee melko hyvällä kokoonpanolla matkaan ja kun Juha Lallukkakin kuntoutuu niin saadaan toivottavaa vaihtelua ja kilpailua kärkeen.  Edellistä kolmen ottelun voiton putkea seurasi kaksi häviötä, tälläiseen ei ole nyt varaa ja toivotaan ettei sellaista tulisikaan vaan kolme pistettä jäisi Saloon.

SalPa ja Pallo-Iirot ovat pelanneet edellisen kerran toisiaan vastaan sarjatasolla vuonna 1990, silloinkin kakkosdivisioonassa.  Tuloksina noissa otteluissa oli kotihäviö numeroin 2-3 ja vierastasapeli 1-1.  Salolaisilla on kuitenkin karvaita muistoja raumalaisjoukkueista menneltä vuosilta ja paha on vastus nytkin.  Mutta samalla taisteluhengellä kuin oli PS-44:ää vastaan hoidetaan myös Pallo-Iirot!

Sarjataulukossa ei paljoa muutoksia ole tullut, SalPa nousi sunnuntain voittonsa ansiosta maalisuhteella kolmanneksi ja sarjan ainut häviötön joukkue on enää TPV, joka on ottanut pienen kaulan muihin.  Ilman voittoa ei jatka enää mikään joukkue ja huonointa kuntokäyrää näyttää FC Bodan tilanne.  Joukkue ei ole kotonaan pystynyt kuin yhteen pisteeseen ja viimeisistä kahdeksasta pelistä joukkue ei ole voittanut yhtään.

Sarjataulukko 19.06.2002:
[code:1:97f52c202a]
TPV      9 25 
PS-44    9 20 
SalPa    9 18 
FC Rauma 9 18 
PIF      9 16 
MuSa     9 13 
P-Iirot  9 12 
KaaPo    9 8 
PoPa     9 7 
FC Boda  9 6 
TPK      9 6 
KaIK     9 4 
[/code:1:97f52c202a]

Tulosveikkauksena heittäisin tutut 2-0 numerot jälleen kerran!

Ottelu on myös Veikkauksen Vakio- ja Pitkävetokohteena.  Kertoimet ottelussa 49 ovat 1.45/3.70/3.45.