Reilun viikon levähdys- ja harjoittelujakson saanut SalPa saa vastaansa sunnuntaina sarjakakkosen Valkeakoskelta, kun vastaan asettuu PS-44.  PS-44 on aloittanut kautensa todella vahvasti: seitsemän ottelun jälkeen on saldona 17 pistettä eikä yhtään häviötä (5 voittoa ja kaksi tasapeliä).  Joukkue kohtaa ennen Saloon saapumista vielä PoPan kotonaan tiistaina joten oletettavasti pisteitä on 20 tiistain jälkeen.  Vieraissa PS-44 on pelannut neljä ottelua, voittaen kaikki maalisuhteella 16-5.  Pelottava vastus siis SalPalle.  Edessä on pakkovoiton paikka jotta eroa kärkeen saadaan kurotuksi kiinni kauden puolenvälin lähestyessä.  Ottelu tulee olemaan tiukka ja vähämaalinen, SalPa tuskin häviää mutta tasapeli voi olla erittäin todennäköinen.

PS-44:n tehokkaimmat maalintekijät ovat tähän mennessä olleet Harri Mikkola, 7 maalia ja Joni Niskavaara, 5 maalia.  SalPalta maalin makuun on päässyt seitsemän pelaajaa, kärjessä Dahlbom viidellä maalilla ja Vainio neljällä maalilla.  PS-44:n Mikkola on kakkosen länsilohkon paras maalintekijä tällä hetkellä.

Sarjataulukossa TPV jatkaa myöskin voitollista menoaan.  TPV kärsi tylyn kotitappion Suomen Cupissa FC Interille sunnuntaina joten tästä eteenpäin TPV voikin keskittyä piikkipaikan pitämiseen.  Valitettavasti ;) 

SalPan voitto PS-44:stä kiristäisi sopivasti lohkon kärkikamppailua!

[code:1:a40bc58550]Sarjataulukko 11.06.2002
TPV      8 22 
--------------
PS-44    7 17 
FC Rauma 8 17 
SalPa    8 15 
MuSa     8 13 
P-Iirot  8 12 
PIF      7 10 
KaaPo    8 8 
FC Boda  8 6 
PoPa     7 6
-------------- 
TPK      8 3 
KaIK     7 1 
[/code:1:a40bc58550]

SalPa on pelannut viimeksi vuonna 1988 PS-44:ää vastaan, silloin sarjatasona oli myöskin 2.divisioona.  Tuolloin SalPa vei molemmat ottelut voittaen vieraissa 4-1 ja kotonaan 3-0.

Tulosveikkaus: 1-0


Muut kierroksen ottelut:

La 15.6
TPV – MuSa
KaIK – KaaPo
PoPa – FC Rauma

Su 16.6
FC Boda – TPK
P–Iirot – PIF