Eilen tuli taas kerran todistettua kuinka erottamattomasti halu ja työnteko ja tyytyväisyys liittyvät yhteen. Henkilökohtaisesti sai olla todistamassa joukkueen yhtä parasta harjoitusta pitkästä aikaa. Harjoituksissa oli hyvää henkeä, positiivisuutta ja peräänantamattomuutta. Tuskin kenellekään jäi harjoituksista huono fiilis.

Virheellisen lyhytnäköisesti ajatellen yhdellä harjoituksella ei ole juurikaan merkitystä. Se on vain yksi harjoitus ja pelit kuitenkin ratkaisevat. Minä ja moni muu näkevät kuitenkin asian toisin. Yhdelläkin harjoituksella voi olla suuri merkitys. Se voi olla juuri se yksi harjoitus, jossa sinä saat hyvän palautteen valmentajalta, tunnet suurta itseluottamusta, kannustat pelikavareitasi tai onnistut harhautuksen päätteksi laukomaan maaliin. Harjoitusten kautta pelaaja kerää itselleen onnistumisen kokemuksia. Harjoituksilla pelaaja käy joukkueen kanssa yhdessä läpi asioita, jotka onnistuessaan ovat siirrettävissä myös oikean pelin sisälle. Jokaiseen harjoitukseen, myös meidän sarjatasolla, olisi suhtauduttava tilanteen vaatimalla tavalla, oli harjoitus sitten palauttava, valmistava tai kova. 

Talvikauden ja kevään peleissä menestyksemme pohjautui aggressiivisuuteen ja nopeaan liikkeeseen. Tiukka miehenotto ylhäältä keskikentälle asti antoi kokeneelle keskuspuolustuksellemme aikaa sijoittua ja siivota pallot takaisin hyökkäyspäähän. Olimme useissa riistoissa jo valmiiksi ylhäällä, joten kuviot syntyivät usein nopeasti, tilanteen lukemiseen perustuen, kuin itsestään. Mielestäni on aika alkaa käyttää tavaramerkkiämme paremmin hyväksi. Luoda painetta jo ylhäältä asti ja alusta saakka täysillä. Ryhmää löytyy tarpeeksi kierrättämiseen ja jokainen tietää jo talvipeleistä tutun pelifilosofian. Tällaista pelityyliä on kuitenkin vaikea toteuttaa, jos harjoituksissa ei ole silloin tällöin tappamisen meninki. Eilen sitä oli enemmän kuin tarpeeksi, toivottavasti fiilis pysyy samana torstaina. Perjantaina on valmistava harjoitus ja sunnuntaina PoPa. Ikävää nousijajoukkueelle, mutta jonkun on aina kärsittävä seuraukset... :) 

...Pajari...