Harjoituspelejä ei tarvitse voittaa, sillä tarkoitushan on ajaa systeemiä ja pelaajia sisään. Ei siis haittaa vaikka turpaan tulee. Pisteitä kun ropisee vasta toukokuun peleistä. Mutta jotakin on pahasti pielessä, jos joukkue pelaa 450 minuuttia ilman maalin maalia. Selitys ei löydy edes huonosta tuurista, kun tekopaikatkin ovat laskettavissa sirkelissä kätensä käyttäneen miehen sormilla. Viimeisin peli TPV:tä vastaan kulki Tuovilan parantumisen vuoksi jo paremmin kuin aikoihin, eikä siltikään Erkka joutunut manselaisten maalissa torjumaan kahta kertaa enempää. Onko tuossa pelisysteemissä nyt jotain mätää? Hienosta 4-1-4-1 Chelsean pelityylistä siis lienee kysymys, jossa laitalinkit tekee pirusti töitä ja keskikentän ankkuri johtaa peliä, paikkaa laidalta nousevia miehiä ja varmistaa omien syöttöjen turvallisen perille pääsyn. Herneen tehtävä on kait tulla vastaan ja jakaa palloja taakse tai laitaan ja koukata takaisin kärkeen? Hukkaan menee koko mies jos näiden tiputusten jälkeiset pallot ovat kuin valtamereen heitettyjä pulloja... Uskoisin tuloksen olevan parempi vaikka aivan perinteisellä "kolmosdivarikukkupallopelillä" tai 4-4-2 pelitavalla. Mitäs mieltä olette??? Onneksi joukkuehenki näyttää pysyvän tappioista huolimatta kasassa. Toivottavasti Pikkaraisen systeemi alkaa toimimaan tai toivottavasti mies on tarpeeksi nöyrä vaihtaakseen pelitapaa jos pallo ei ala kulkemaan. Miehet ovat kentällä ainkin tasoltaan tälle divariportaalle niin hyviä että niistä ei homma kiinni jää!!! Vika on nyt penkin päässä.